Μια εμπειρία μοναδική ζήσαμε τις ημέρες που μείναμε στο συγκρότημα των κατοικιών.Και τα δύο σπίτια είναι ευρύχωρα,πολύ βολικά και εξαιρετικά διακοσμημένα με πολύ μεράκι και φινέτσα.Ο ενετικός πύργος είναι παραδοσιακός,εξαιρετικός και ταυτόχρονα πολύ προσεγμένος.Πολύ όμορφος συνδυασμός πέτρας με ξύλο. Το δεύτερο σπίτι ακριβώς δίπλα εξίσου όμορφο, γραφικό με ιδιαίτερες γωνιές.Τα έπιπλα είναι πολύ όμορφα, οι συσκευές και ο εξοπλισμός των σπιτιών καλύπτουν τις ανάγκες και του πιο απαιτητικού επισκέπτη και εμείς είμαστε! Πολύ σημαντικό κομμάτι της διαμονής είναι τα στρώματα τα οποία είναι πολύ καλής ποιότητας και αναπαυτικά καθώς και η καθαριότητα του σπιτιού.Η τοποθεσία είναι πάρα πολύ βολική με έναν πολύ όμορφο περιβάλλοντα χώρο που θες να περνάς όλη τη μέρα σου εκεί. Πολύ σημαντικός ήταν και ο μεγάλος χώρος για πάρκινγκ όπως επίσης δεν θα ξεχάσουμε την αυλή και τον ευκάλυπτο με τα χτιστά τραπέζια και τις ξαπλώστρες.Πολύ ωραία τοποθεσία για να χαλαρώσεις και να δεις το όμορφο ηλιοβασίλεμα.Ο φωτισμός στο κτήμα και οι ωραίες μυρωδιές του τεράστιου κήπου με τις ελιές, τα αμπέλια, τα λαχανικά και φυσικά τους ευκάλυπτους θα είναι κάτι που θα το θυμόμαστε επίσης.Ο οικοδεσπότης πολύ φιλικός,ευγενικός και διακριτικός,πάντα διαθέσιμος να σε βοηθήσει και να σε κατατοπίσει σε ό,τι θες για το κατάλυμα και για το νησί.Τέλος,η υποδοχή με τα δικά τους τοπικά προιόντα είναι άλλο ένα δείγμα καλής και σωστής φιλοξενίας.Με άλλα λόγια, θα ξαναμέναμε σίγουρα!Το προτείνουμε ανεπιφύλαχτα!